cyanic-selkie/wikianc huggingface dataset:
Sabir Yaqubov
Fəaliyyəti
1985–1988-ci illərdə Yevlax şəhər Partiya Komitəsinin birinci katibi vəzifəsində işləyib. Sabir Yaqubov həmçinin yazıçı publisist-jurnalist kimi də tanınıb, 2006-cı ilədək əsasən mətbuat, nəşriyyat və poliqrafiya sahəsində çalışıb və Respublika Jurnalistlər Birliyinin üzvü olub.
Azərbaycan Respublikası Nazirlər Kabineti İşlər İdarəsi Qaçqınların və məcburi köçkünlərin işləri üzrə şöbəsində böyük referent vəzifəsində işləyib. 2006-cı ilin mart ayından vəfatınadək Azərbaycan Respublikası Mədəniyyət və Turizm Nazirliyi "Gənclik" nəşriyyatında baş redaktor vəzifəsində çalışıb.
Əsərləri
"Qisas" (roman), "Nahaq qan" (povest), "Qaranlığın gözləri" (povest və hekayələr) kitabının müəlifidir. "Hər çeşmədən bir damla", "Raykom katibi", "Zərdabi yurdunun övladları", "Zəmanəmizin möcüzəsi", "Ömür yolum" kitablarında portret oçerkləri dərc olunub.
"Qibtə ediləsi ömür", "Biz referenduma gedəcəyik", "Xalqın layiqli namizədi" kimi onlarla publisistik yazının müəlifidir. "Unutma məni", "Zərdabi yurdunun övladları", "Ürəyimdə uca dağlar", "Ümid yeri" kitablarının redaktorudur. "Ömrüm bir kitabdır" xatirə romanı, "Xatirə çələngi" povesti və "İllərdən qalan izlər" adlı şeirlər kitabı çapa hazırdır.
Ermənistanın Azadlığı üçün Gizli Erməni Ordusu
ASALA — 1975–1991-ci illərdə fəaliyyət göstərmiş erməni terror təşkilatı. Türkiyə Cümhuriyyəti Təhlükəsizlik xidməti tərəfindən terror təşkilatı kimi tanınmışdır.
"Ermənistanın Azadlığı uğrunda Gizli Erməni Ordusu" adlanan bu təşkilatın adının abreviaturası ingiliscə"Armenian Secret Army for the Liberation of Armenia" kimidir. Təşkilat müstəqil Ermənistan dövlətinin qurulması və 1915-ci ildə baş verdiyi iddia edilən "erməni soyqırımının" dünya ölkələri tərəfindən tanınması üçün çalışmışdır.
ASALA-nın yaranma tarixi və fəaliyyəti ilə bağlı saysız-hesabsız məqalələr, yazılar, faktlar qəzetimizdə dərc edilib. 1970-ci illərin ortalarında daşnaklar bir sıra müstəqil terrorçu təşkilatlar yaradıblar və onların arasında "Ermənistanın Azadlığı uğrunda Gizli Erməni Ordusu" ("Armenian Secret Armi for the Liberation of Armenia"- ASALA") fəallığı ilə diqqəti cəlb edir. Təşkilatın qurucuları Akop Akopyan və Akop Tarakçıyandır Təşkilatın qərargahı Beyrutda, təlim-məşq bazaları isə Suriyada yerləşir. ASALA-nın əsas məqsədi Şərqi Türkiyə, Şimali İran və Azərbaycanın Naxçıvan və Qarabağ bölgələrinin də daxil olduğu bir ərazidə "Böyük Ermənistan" dövləti qurmaqdır. ASALA əsasən Türkiyə və Azərbaycan vətəndaşlarına qarşı terror aktları həyata keçirir. Təşkilatın "Əbu Nidal", "Qara sentyabr" kimi terror qrupları ilə əlaqələrinin yaradılmasında onun lideri Akop Akopyanın böyük rolu olmuşdur . Afinada 1980-ci ildə qətlə yetirilmiş türk səfirinin ölümünə görə məsuliyyəti öz üzərinə götürmüş A.Akopyan 01.08.80-ci ildə "Nyu-York Tayms" qəzetinə verdiyi müsahibədə bildirmişdir: "Bizim düşmənimiz türk rejimi, NATO və bizlə əməkdaşlıq etməyən ermənilərdir".
Tarixi
1979-cu ildə təşkilata qoşulanlar arasında ən tanınmış simalar Alex Yenikomşiyan və Monte Melkonyandır.
1981-ci ildə bir çox terror hadisələri törədən ASALA, bir tərəfdən İsveçrəni, digər tərəfdən isə Fransanı hədələməyə başlamışdır. Fransadakı bir çox qruplar, Kanadadakı "Azad Hay", İngiltərədəki "Kaytzer" qrupları ASALA-ya qoşulduqlarını elan etdilər. Bu illərdə mərkəzdə artıq parçalanmalar başlamışdı.
İsrailin Beyrutu işğal etməsiylə ASALA bu səhəri tərk etdi. 1983-cü ildə ikiyə parçalandı:
Akop Akopyan İsrail işğalından sonra ASALA-nın Livandakı 3 təlim düşərgəsini itirdiyini, Fələstinli idarəçilərin ASALA-nı arxadan vurmağa çalışdıqlarını Beyrut radiosunda yayımladı.
Akop Akopyan 1988-ci ildə Afinada öldürüldü. Bundan sonra parçalanmalar artdı.
Fəaliyyət yerləri
thumbnail|300px|Xəritə Asala fəaliyyətini Fransada daha çox göstərməkdədir. Buna səbəb isə bu ölkədə Erməni terrorçulara sərbəst hərəkətinə icazə verilmişdir. Bundan başqa ABŞ, Yunanıstan, Cənubi Kipr, İsveçrə və Kanadada fəaliyyətlərini davam etdirməkdədirlər.
Dəstək
Asala əsasən ən böyük dörd dəstək almışdır:
1983-cü ildən etibarən ASALA Monte Melkonyanın siyasətinə tabe olmuş, Türkiyə və 1988-ci ildən başlayaraq Azərbaycanda terror hadisələri törətmişdir.
Mətbuatla əlaqələri
ASALA-nın rəsmi olaraq çap etdirdiyi qazet "Hayastan"dır. Bundan başqa "Hay–Baykar", "Armenial", Londonda çap edilən "Kaytzer" jurnalı da çap olunanlar arasındadır.
ASALA-nın ilk radio yayımı 1981-ci ildə Beyrutda fəaliyyətə başlamışdır. "Livanlı ermənilərin səsi" adı altında gündə bir saatlıq veriliş yayımlanırdı.
Virtual məkanda fəaliyyəti
20 oktyabr 2009-cu ildə ermənilərin məşhur saytı hayastan.com saytına hücumu olub. Amerika və İsrail hakerləri tərəfindən dağıdılan saytı bərpa etmək mümkün olmayıb. "Müsəlmanlar gəlir, hazır olun! Fələstin və Qarabağ torpaqları müsəlmanlarındır!" şüarları altında dağıdılan sayt terror təşkilatı "ASALA"ya məxsusdur. hayastan.com saytının rəhbərləri bir neçə dəfə Azərbaycan saytlarına hücüm edib. 2006-cı ildə AXCP-nin internet səhifəsi (www.axcp.org) və Azərbaycanda Vətəndaş Cəmiyyətinin İnkişafına Yardım Assosiasiyasının (AVCİYA) internet səhifəsi (www.avciya.org) dağıdılıb, mediaforum.az, kiv.az, apa.az gunazer.com times.az saytlarına isə bir neçə dəfə hücum ediblər.
Qışlaq-i Hacıəmirməhərrəm (Pərsabad)
Qışlaq-i Hacıəmirməhərrəm — İranın Ərdəbil ostanının Pərsabad şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 83 nəfər yaşayır (21 ailə).
NGC 366
NGC 366 — Yeni Baş Kataloqda qeydə alınmış açıq ulduz topası. Göy üzündə Kassiopeya bürcü istiqamətində yerləşir. II3p tipli. tərəfindən ildə 47.5 sm (18.7 düymə) ölçülü  vasitəsilə ildə kəşf edilmişdir.
Tui
Tui — İspaniyanın şimal-qərbində yerləşən Qalisiya muxtar vilayətinin Pontevedra əyalətində bələdiyyədir. 2005-ci il siyahıyaalınmasına əsasən əhalinin sayı; 16680 nəfərdir. Tui — İspaniyanın şimal-qərbində yerləşən Qalisiya muxtar vilayətinin Pontevedra əyalətində bələdiyyədir. 2005-ci il siyahıyaalınmasına əsasən əhalinin sayı; 16680 nəfərdir.
Australosuchus clarkae
Australosuchus clarkae — əsl timsahlar sinfinin Mekosuchinae alt sinfinə daxil olan nəsli kəsilmiş timsah növü. Adı "cənub timsahı" kimi tərcümə olunan Australosuchus cinsinin yeganə növü.
Bu növ 1991-ci ildə Cənubi Avstraliyadakı Palankarinna gölündə tapılan tam bir kəllə və çənədən, boyun və döşün bəzi fəqərələri və dəri qabığından ibarət natamam bir iskelet olan QM F16788 holotipi ilə təsvir edilmişdir.
Fosil qalıqlarının tarixinə görə Australosuchus clarkae Üst Oliqosen — Orta Miosendə (28.4–11.6 ay əvvəl) yaşamışdır.
Cəbiş müəllim onu yaşadır. Süleyman Ələsgərov (film, 2017)
'''Cəbiş müəllim onu yaşadır. Süleyman Ələsgərov''' — rejissor Sənan Sultanovun 2017-ci ildə Azərbaycan Televiziyasında çəkdiyi sənədli film.
Məzmun
Film teatr və kino aktyoru, Azərbaycanın xalq artisti Süleyman Ələsgərovun xatirəsinə həsr olunub.
Çeçen naxarı
Naxar — 1991 — 2007 illərdə mövcud olmuş tanınmayan müstəqil İçkeriya Respublikasının valyutası.
Qışlaq-i Hacıəmirməşədisəfər (Pərsabad)
Əhalisi
Kənddə 2006-cı il siyahıya alınmaya görə 97 nəfər yaşayır (21 ailə).
Kodi Fern
Kodi Fern — Avstraliyalı aktyor və rejissor. Palos Verdes Qəbilələri (2017) filmindəki ilk rolundan sonra o, FX-də yayımlanan Amerikan Cinayət Hekayəsi: Canni Versaçenin sui-qəsdi (2018) serialında qətlin qurbanı olan Devid Madsonu canlandırdı. Həmin ilin sonunda Fern, Amerikan Qorxu Hekayəsi: Apokalipsis serialında Maykl Lanqdon obrazını canlandırdı. O həmçinin Netflix serialı House of Cards-ın son mövsümündə Dankan Şeperd rolunda göründü. 2019-cu ildə qayıdaraq Amerikan Qorxu Hekayəsi serialının doqquzuncu mövsümü olan 1984-də Xavier Plimpton rolunu canlandırdı. 2021-ci ildə o Amerikan Qorxu Hekayəsinin onuncu mövsümündə (Double Feature) və həmin il yayımlanan spin-off seriyası Amerikan Qorxu Hekayələrinin iki epizodunda yer aldı.
Həyatı
Fern 6 iyul 1988-ci ildə Qərbi Avstraliyanın Southern Cross ərazisində anadan olub. Merredin Senior Liseyində internat məktəbində oxumuş və 2009-cu ildə Curtin Texnologiya Universitetini Ticarət üzrə Fəxri Diplomla bitirmişdir.
Namiq Quliyev (əsgər)
Namiq Natiq oğlu Quliyev — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Namiq Quliyev 2001-ci il dekabrın 31-də Sumqayıt şəhərində anadan olub.
Sant'İvo alla Sapienza
Sant'İvo alla Sapienza kilsəsi  — İtaliyanın paytaxtı Roma şəhərində yerləşən katolik məbədi və XVII əsrin parlaq və füsunkar barokko üslubunun təkrarolunmaz nümunəsidir. Dahi Borromini yaradıcılığının və ustalığının tanınmış incilərindən sayılan bu kilsə, Navona meydanından bir qədər şərqdə, daha dəqiq desək, Korso del Rinaşimento küçəsində yerləşir, ancaq hündür binaların fasadları kilsəni tam şəkildə seyr etməyə maneəçilik törədir. Mərkəzi binanın unikal memarlıq dizaynı və qəliz konçetto simvolikası onu, Romanın ən orijinal və gözəl kilsələrindən birinə çevirir. Kilsə yezuitlər ordeninin patronu, hüquqşünasların isə himayədarı olmuş Bretanlı İvoya ithaf olunmuşdur.
Tarix
Sant'İvo 1303-cü ildə birbaşa Vatikana təhtəlhesab olmuş kapella binası kimi Roma Papası VIII Bonifasi tərəfindən təsis edilmiş və bu bina daha sonralar La Sapienza Universitetinin formalaşması üçün əsas olmuşdur. Kilsə artıq mövcud olmuş, 1564-1630-cu illər arasında əsasən gecikmiş İntibah dövrünün memarı Cakomo della Portanın tərtib etdiyi layihə əsasında tədricən ucaldılan Palazzo della Sapienza sarayının tikili kompleksini haşiyələndirən köndələn və düzbucaq həyətində quraşdırılmalı idi. Kilsə başlanğıcda Müqəddəs Fortunataya həsr edilmişdir. Daha sonralar isə bu kilsə ilə digər müqəddəslərin - Müqəddəs Böyük Levin, La Sapienza Universitetinin rektorları olmuş konsistoriya hüquqşünaslarının himayədarı və ilahi xilaskarı Müqəddəs İvo, eləcə də təqdisetmə mərasimi münasibətilə kilsəyə təqdim olunmuş məzlum Müqəddəs Aleksandr adı ilə əlaqələndirilmişdir.
13 noyabr 1660-cı ildə "Kappella della Sapienza" seremonial və təntənəli şəkildə açılmışdır. Açılış və təqdisetmə mərasimləri zamanı səsləndirilən və külli miqdarda ilahi müdriklik və mərhəmət mövzularını özündə ehtiva edən xütbələrin bir çoxu, kilsənin himayədarı olmuş müqəddəslərə, eləcə də kilsə dekorunda ustadlar tərəfindən hazırlanmış ilahi ikonoloji motivlərə həsr edilmişdir. Həmin ildə basmanaxış üslubunda hazırlanmış xatirə sikkəsinin aversində (yəni üz tərəfində) VII Aleksandrın anfas portreti, sikkənin reversində (arxa tərəfində) isə Universitet həyətinin mərkəzində ucalan Sant'İvo kilsəsinin fasadı və onun üzərində qövsşəkilli "OMNIS SAPIENTIA A DOMINO" ("Bütün müdriklik Tanrıdan gəlir", Sirax Müdriklik kitabı 1,1) yazısı yerləşdirilmişdir.
1703-cü ildə Papa XI Kliment kilsə və Universitet kompleksi üçün Yanikul təpəsində torpaq sahəsini alaraq tezliklə bütün Avropada məşhurlaşan və Romada bir ilk olan botanika bağının əsasını qoyur. 1870-ci ildə isə Sapienza Universiteti Papa vəkalətindən məhrum olur və adi şəhər təhsil mərkəzlərindən birisinə çevrilir. 1935-ci ildə isə duçe Mussolinin əmri ilə memar Marçello Pyaçentinin layihəsi əsasında Romada yeni Universitet kampusu yaradılır və Sapienzada saxlanılan bütün mühüm artefaktlar yeni mərkəzə köçürülür (yeni Universitet kampusunun mərkəzində Sant'İvo kilsəsinə bənzəyən, lakin daha sadə görünüşə malik Divina Sapienza kilsəsi inşa edilmişdir). Bu qərarın icrası nəticəsində Piazza Navona və Panteon məbədi arasında yerləşən geniş küçə turist axını tərəfindən ən çox ziyarət edilən gediş gəlişli sahəyə çevrilir. Hazırda Sapienza kompleksində tez-tez məşhur ifaçıların konsertləri təşkil olunur.
Memarlıq xüsusiyyətləri
İçəriyə doğru əyilmiş çökək fasad barabanın dairəvi və qabarıq divarları ilə kəskin ziddiyət təşkil edir, onların arxasında isə günbəz tağ-tavanı gizlənilir. Pillə cərgələri ilə örtülən günbəzli tavanın üzərinə dairəvi məbədin zəngin dekor işləmələrinə malik olan fənər hissəsi otuzdurulmuş, onun oyuqlarında yerləşdirilmiş pəncərələr isə, bir neçə sütun sırası ilə haşiyələnmişdir. Hətta dam çatının antablementində belə qabarıq və çökək formaların kontrastı təkrarlanır. Fənər isə, öz növbəsində ekstravaqant zahiri görünüşə malik spiralvari qüllə ilə bəzədilmiş, onun ən hündür nöqtəsi isə şöhrət çələngi və alovlanan tac ilə tamamlanmışdır.
Kafedralın interyeri
Bu orijinal baza forması yüksək estetik cazibədarlığa malikdir, o, həmçinin mürəkkəb və məharətlə düzəldilmiş simvolika formasının daşıyıcısı kimi xidmət göstərirdi. İnteryerin təməlində yerləşən bərabərtərəfli üçbucaq Müqəddəs Üçlük kimi tanınan sakral və ənənəvi altar mərkəzini daha da vurğulayır. Üçbucaq ilə yanaşı, altıbucaqlı da müəyyən rola malikdir: daha öncə qeyd etmək lazımdır ki, cübbəxana kimi kilsənin əsas zalınındakı ətraf sahələri də altıbucaqlı formaya malikdirlər. Memarlıq üzrə mütəxəssislərin fikrincə, kilsənin altıbucaqlı forması arı şanalarının quruluşuna istinad edir; ilahi müdrikliyin başlıca simvolu hesab edilən arı, qüdrətli Barberini sülaləsinin heraldik heyvanı hesab edilirdi (bu ailənin ən məşhur nümayəndələrindən biri isə, Roma Papası VIII Urban idi).
Daxili məkan bununla belə, daxili tərtibat müxtəliflik təəssüratı yaratmır; bütövlüklük hissini ona kannelyuralı nəhəng pilyastrlar bəxş edir və məbədin bütün interyerinə sanki səmaya yüksəliş istiqamətini bildirirlər. Günbəzin daxili məkanı ulduz motivlərini təkrarlayır, onun ən üst hissəsi isə, hamar şəkildə fənərin lakonik dairəsinə keçid yaradır. Gübəzin altı pəncərəsi kilsənin qar kimi ağappaq stukko zalını və qızıl suyuna salınmış ornamentləri günəş şüaları ilə aydınlatmağa köməklik göstərir.
Pilyastrın monumental və nizamlı korinf sırası interyerin divarlarını əhatə edərək, onu sıx və uzaq dəyişən ritm və intervallar ilə parçalara ayırır. Kilsənin sonuncu məkan hissəsi sayılan şərq taxçasında quraşdırılmış əsas altar üzərində, yüksək barokko dövrünün məşhur rəssamı Pyetro da Kortona tərəfindən təxminən 1680-ci ildə yerinə yetirilmiş böyük ikona kasıbların himayədarı olmuş Müqəddəs İvonu təsvir edir. İkonanın yuxarısında küləyin istiqamətinə doğru əsən qobelen və onun mərkəzində yerləşdirilmiş Müqəddəs Üçlük və digər səmavi kilsə patronları təsəvvür edilmişdir.
Ümumi götürdükdə, Sant'İvo kilsəsinin interyeri rotondaya quraşdırılmış formalara görə unikal sayılır. Kilsənin bu cür müəmmalı görünüşün yaradılmasına səbəb kimi, bir mənalı olaraq memarın ekstravaqant dünyagörüşü göstərilir; onun yaradıcılıq tərzi üçün daha çox düz xətlərin yoxluğu, mürəkkəb və əcaib arxitektura detallarının bolluğu, səviyyələrin başgicəlləndirən fərqləri ilə interyerlərin çətinləşdirilmiş planlaşdırması səciyyəvi idi. Ancaq məhz Sant'İvo üçün Borromini müxtəlif memarlıq üslublarını qarışdırmamağa və "təmiz barokko"-dan istifadə etməyi qərara alır. Bütün interyerin monoton çalarlara malik olmasına baxmayaraq, o, olduqca zəngin heykəltəraşlıq nümunələri və motivləri ilə doldurulmuşdur (hər bir ucubiz və dairəvi seksiya qanadlı arxangel fiqurlarına doğru istiqamətlənir).
Günbəz
Günbəz əyriliyinin üzərində qüvvət, iqtidarlıq və fasiləsizlik təəssüratı yaradan möhtəşəm antablement ucalır. Divardakı pilyastrları vizual olaraq davam edən plastik suvaq və ştukko qabırğaları günbəzi hissələrə bölərək, fənərin dairəvi və halqayabənzər dirəklərinə tökülürlər. İşıqlı pəncərələin altısı günbəzin qabarıq və çökük əyri cızıqlı seqmentlərini, eləcə də planın gəliz formalarını tədricən və həmçinin növbəli şəkildə sadə çevrə olaraq yeni şəklə salırlar. Ətrafı işıqlı nura boyadan fənərin 6 pəncərəsi bundan əlavə olaraq həm də sütunlar vasitəsilə altı eyni ölçülü hissələ bölünmüşdür.
Daha əvvəllər metal milə quraşdırılmış və bununla da levitasiyanın təqlidini yaradan suvaqlanmış tökmə bəzək göyərçin fiqurları daha sonralar fənərin yuxarı hissəsinə köçürülmüşdür. Öz görünüşünə görə alovun dillərini xatırladan fənər qübbəsinin yapma bəzəkləri Müqəddəs Üçlüyün möcüzələrini rəmzləşdirir (daha çox yevangelizm cərəyanına xas olan Müqəddəs Üçlük və ya "Pantekost" inancının tərəfkeşləri, İsanın ölüb təkrar dirilərək göyə yüksəlişindən sonra Müqəddəs Ruhun həvarilərin üzərinə çökdüyü gün olduğuna inanırlar. Onlar həmçinin xristianlığın dünyaya qarşı vəzifələrinin başladığı gün olaraq da qəbul edirlər). Səkkiz- və altıgüşəli ulduzların formalaşdırdığı uzun cərgə Müqəddəs Ruhun yerə etdiyin eniş yolunu təsəvvür edir. Beləliklə günbəz, kilsəyə ayaq basan hər bir ziyarətçiyə Müqəddəs Üçlüyün möcüzəsi mövzusunu bəddi şəkildə təsvir edir və prixod mənsublarının adətən dini ibadətlər zamanı eşitdikləri məlumatları sözsüz qavramalarına yardımçı olur. Digər mühüm interpretasiya isə, günbəzin forması ilə bağlıdır; burada sadə və hər şeyi əhatə edən səbəbkardan (yəni Tanrı) kainatı bildirən daha gəliz formaya bir keçiddir.
Spiral
Fənərin üzərində quraşdırılmış və spiral formaya malik qüllənin şpili olduqca dar rampaların (yəni daha yuxarı səviyyəyə çıxmaq üçün qüllədə tətbiq edilən maili yol) köməyi ilə massiv dirəyin ətrafında üç dəfə dövriyyə vuraraq yuxarıya doğru qatlanır. Spiralın konsol hissələri və xarici səthi kiçik krabbe taclarına bənzəyən ornamentlərlə və qiymətli daşları xatırladan tökmə bəzək elementləri ilə karnizi səpələmişdir (Borromininin özü bu ornamentlərə müvafiq olaraq corone (taclar) və gioie (cavahirətlər) adlarını qoymuşdur . Spiral bir qədər irəli çıxan yumru uzunsov brus daş ilə tamamlanaraq, dəfnə çələngi və alovlanan tac fiqurları ilə bəzədilmişdir. Onun üzərində qurşaqlanma metodu ilə hazırlanmış və qövs şəklində qatlanmış dəmir millər və qızıl suyuna çəkilmiş böyük kürə fiquru yerləşir (dəmir millər şərq, yəni pravoslav kilsələri üçün olduqca xas olan "makovka" tərzində əyilmişdirlər). Kürənin üzərində Malta ordeninə bənzəyən xaç və dimdiyində zeytun ağacının budağını saxlayan kiçik göyərçin fiquru yerləşir (həmin fiqur Roma Papası X İnnokenti Pamfilinin ailəvi gerb qalxanında da təsvir olunmuşdur). Xaçın kənarlarını "flör-de-lis" adlandırılan dörd heraldik zanbaq fiqurları bəzəyir (bu fiqur bir tərəfdən hakim sülalənin qüdrətini, dini nöqteyi-nəzərdən isə Bakirə Məryəmin doğuluşunu simvollaşdırırdı).
Dayanıqlı və konstant şəkildə uzun illər boyunca dəyişilməz olaraq qalan memarlığın forma yaradıcılığının təkrarlanmamasına və mövcud yanaşmaların yeni və daha mürəkkəb modifikasiyalara uğramasına tərəfkeşlik edən Borromini tərəfindən qoyulan tələblər əsasında ərsəyə gəlmiş olan Sant'İvo kilsəsinin fənər hissəsinin qeyri-adi zahiri görünüşü, ondan sonra inşa edilən Roma kilsələrinin əksəriyyəti üçün hər kəs tərəfindən qəbul edilmiş orjinal, nəfis və füsunkar standartlara çevrilmişdir. Onun forma yaradıcılığında binanın funksiyasına dair metaforik və lüğəti-zarafatcıl işarələr gizlədilir.
Spiral struktur bundan başqa həmçinin XVI əsrin miniatür ustaları tərəfindən yaradılmış Babil qülləsinin təsəvvür etmələri ilə valehedici oxşarlığa malikdir, məhz bu səbəbdən də kilsə binası bəzi sənətşünaslar tərəfindən "müdriklik qalası" olaraq adlandırılmışdır; bu, bəzi tarixçilərin Babil qülləsinin güclü mənfi konnotasiyaya malik tikili olaraq qiymətləndirmələrinə qarşı irəli sürülmüş cəsarətli izahetmə idi. Həmçinin spiral qülləsinin inşa edilməsi üçün əfsanəvi İsgəndəriyyə mayakının model olaraq istifadə olunması kimi bəzi fərziyyələr mövcuddur (bu versiyanın irəli sürülməsinin başlıca səbəbi olaraq, Roma Papası VII Aleksandrın sifarişi ilə nəhəng sayda qiymətli elmi əsərlərin kilsəyə bitişik universitetdə yerləşdirilməsi göstərilir). Bundan başqa Romadakı bu özünəməxsus görünüşə malik kilsənin spiralvari qülləsi, bir zamanlar İtaliyaya təşrif buyurmuş danimarkalı memarlarının çox xoşuna gəlmişdir və onlar Kopenhagenə geri qayıtdıqdan sonra Xilaskar kilsəsinin inşası çərçivəsində həmin orjinal şpilin təkrarlanmasına çalışmışdılar (Kopenhagendə yerləşən və qızılı-siyah burğuyabənzər hündür kilsə qülləsi indiyə kimi şəhərin təkrarolunmaz abidəsi hesab edilir).
Sant'İvo müdriklik alleqoriyası qismində
XVI əsrin ortalarından etibarən Roma Papasının mülkiyyətində olan Arxigimnazium binasına "La Sapienza", yəni "müdriklik" titulu təqdim edilmişdir. Universitetin girişi qarşısında yerləşən darvazaların üzərində, V Sikst tərəfindən yaradılması sifariş edilən və xristianlıqda din ilə elmin bir-biri ilə vəhdət şəkildə yaşamaq mümküniyyətini sübut edən "INITIUM SAPIENTIAE TIMOR DOMINI" (Bütün müdrikliyin başlanğıcı Tanrı qarşısında olan qorxudan) yazısı və Əhdi-Ətiq olan digər kəlamlar yerləşdirilmiş və bununla da binanın ləqəbinə məntiqi izahat gətirilmişdir.
İlahi müdriklik adətən böyük əziyyətlər hesabına təhsil alan insanın zəhmətli tədqiqat işləri nəticəsində əldə etdiyi dünyəvi erdisiyaya qarşı çıxırdı, özünün aydın və işıqlı gələcəyin rəmzi olaraq hesab edən erudisiya isə, bununla belə zamanın tez axışı və dini təlaş şəraitində püxtələşir və inkişaf edirdi. İlahi müdrikliyin erudisiyadan fərqli olaraq Tanrı tərəfindən ona inanan və daimi şəkildə bütün ibadət işlərini yerinə yetirən saf insanlara bəxş edilirdi. Məhz dünyəvilik ilə dinçilik arasında gedən uzun mübahisələrin sona çatdırıması məqsədilə Roma Papası tərəfindən özündə müdrikliyin memarlıq alleqoriyasını təcəssüm etdirən Sant'İvo Universitetinin əsası qoyulmuşdur.
Barabanın mərkəzi pəncərəsi üzərində relyef yerləşir. O, yeddi möhürlü kitab ilə quzu balasını təsvir edir. Həmin elementin italyan yazıçı Çezare Ripas tərəfindən yazılmış Iconologia kitabından götürüldüyü ehtimal olunur. Bu konteksə uyğun üslubiyyatda kilsənin günbəzində də Müqəddəs Üçlük möcüzəsi Günbəz pəncərələrinin üzərindəki xeruvimlər ilahi müdrikliyi, serafimlər isə xeyriyyə məqsədlərini, yaxınlara qarşı olan sevgi ehkamlarını simvollaşdırırlar. Bundan əlavə olaraq, Barberini sülaləsinin ən sevdiyi dini heraldik elementlərdən biri olan arılar da ilahi hikmətlərdən insanlara şəhadət edir.
Barberini arıları
Palazzo della Sapienza sarayının daxili həyətinə açılan fasadı arı fiqurları bəzəyir; onlar memarlıq dekoru olaraq karnizin aşağısında medalyonların içərisində yerləşdirilmişdilər. Bundan başqa, Sant'İvo alla Sapienza kilsəsinin ümumi planında arı fövqəltəbii interpretasiyaya malik idi; arılar uzun müddət boyunca Barberini ailəsinin əhəmiyyətli simvolu kimi istifadə edilmiş və memar Berninin yaradıcılığında öz əksini tapmışdır.
NGC 6954
NGC 6954, Yeni Baş Kataloqda qeydə alınmış qalaktikadır. Göy üzündə Delfin bürcü istiqamətində yerləşir. S0-a tipli. tərəfindən ildə 121.92 sm (48 inç) ölçülü  vasitəsilə kəşf edilmişdir.
Barbara Qonzalez
Barbara Qonzalez (d. 15 yanvar 1985) — İspaniyanı təmsil edən bədii gimnast. Barbara Qonzalez, İspaniyanı 2004-cü ildə baş tutan XXVIII Yay Olimpiya Oyunlarında və 2008-ci ildə baş tutan XXIX Yay Olimpiya Oyunlarında təmsil edib.
Barbara Qonzalezin bacısı, Lara Qonzalezdə bədii gimnastdır.
Karyerası
Barbara Qonzalez, 2004-cü ildə İspaniyanın bayrağı altında Yunanıstanın paytaxtı Afina şəhərində baş tutan XXVIII Yay Olimpiya Oyunlarına qatıldı. O, qrup yarışlarında komanda yoldaşları Soniya Abexon, Karolina Rodrigez, Marta Linares, İsabel Paqan və Nuriya Velasko ilə birgə finalda 45.350 xal topladı və 7-ci yeri tutdu.
Barbara Qonzalez növbəti dəfə, Olimpiya Oyunlarına 2008-ci ildə Çinin paytaxtı Pekin şəhərində baş tutan XXIX Yay Olimpiya Oyunlarında qatıldı. O, qrup yarışlarında komanda yoldaşları Lara Qonzalez, İsabel Paqan, Ana Pelaz, Veronika Ruiz və Elizabet Salom ilə təsnifat mərhələsində 30.100 xal topladı və 11-ci yeri tutaraq mübarizəni dayandırdı.
Mulen (rayon)
Mulen  — Fransanın Overn regionun rayonlarından biri. Departamenti — Alye. Suprefektura — Mulen. Rayon əhalisi 2006-cı ildə 105 957 nəfər təşkil edirdi. Əhalinin sıxlığı — 35 nəf / km². Rayon ərazisi — 2996 km².
NGC 4148
NGC 4148, Yeni Baş Kataloqda qeydə alınmış qalaktikadır. Göy üzündə Tazılar bürcü istiqamətində yerləşir. S0-a tipli. tərəfindən ildə 27.94 sm (11 düymə) ölçülü  vasitəsilə ildə kəşf edilmişdir.
Daşqın Rzalı
Daşqın Elşad oğlu Rzalı — Dövlət Sərhəd Xidmətinin Sərhəd Qoşunlarının kiçik giziri, Vətən müharibəsi şəhidi.
Həyatı
Daşqın Rzalı 1993-cü il mayın 27-də Culfa rayonunun Yaycı kəndində anadan olub. 2000-2011-ci illərdə Yaycı kənd tam orta məktəbində təhsil alıb. Ailəli idi.
Hərbi xidməti
Daşqın Rzalı 2011-2012-ci illərdə Azərbaycan Silahlı Qüvvələrinin sıralarında müddətli həqiqi hərbi xidmətdə olub. 2017-ci ilin fevral ayından isə əvvəlcə Lənkəran şəhərində yerləşən "N" saylı hərbi hissədə, sonra isə Xızı şəhərində yerləşən "N" saylı hərbi hissədə xidmət edib.
Azərbaycan Ordusunun Sərhəd Qoşunlarının kiçik giziri olan Daşqın Rzalı 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Zəngilanın azadlığı uğrunda gedən döyüşlərdə savaşıb. Daşqın Rzalı oktyabrın 21-də Zəngilan döyüşləri zamanı şəhid olub. Culfa rayonunda dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Daşqın Rzalı ölümündən sonra "Vətən uğrunda" medalı ilə təltif edildi.
Azərbaycanın Zəngilan rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Daşqın Rzalı ölümündən sonra "Zəngilanın azad olunmasına görə" medalı ilə təltif edildi.
Krasin adası
Krasin adası — Nordenşeld arxipelaqına daxil olan ada. Şimal Buzlu okeanın Kara dənizi suları ilə əhatələnmişdir. İnzibati cəhətdən Rusiyanın Krasnoyarsk diyarı Taymır Dolqan-Nenes rayonu ərazisinə daxildir.
Rukunqiri (rayon)
Rukunqiri — Uqandanın Qərb bölgəsinə daxil olan rayon. Rayonun mərkəzi iqamətgahı Rukunqiridə yerləşir.
Krasin adası
Yerləşməsi
Nordenşeld arxipelaqının mərkəzi hissəsində qərarlaşır. Həmcinin Şivolki adaları qrupuna daxildir. Öz qrupunun ucqar şərq qutaracağını təşkil edir. Şimaldan, qərbdən və cənub-qərbdən qrupun digər adaları ilə əgatələnmişdir: Ukromnıy adası, Vitte adası, Kovalevski adası, Brandvaxta adası, Savvı Loşkin adası (Melkiy boğazı ilə), Ledokol adası və Oktyabr adası. Şərqində Paxtusov adaları: Dobrınya Nikitin adası, Truvor adası və Silaç adası, cənub-şərqində Vilkis adaları: Novıy adası və Çabak adası (Radzeevski boğazı ilə ayrılır).
Rukunqiri (rayon)
Yerləşmə
Rayon şimal-qərbdən Konqo Demokratik Respublikası, şimal şərqdən Mituma rayonu, cənub-şərqdən Ntunqamo rayonu, cənubdan Kabale rayonu, qərbdən Kanunqu rayonu və şimal-qərbdən Konqo Demokratik Respublikası ilə həmsərhəddir. Rayonun baş qərargahı Uqandanın paytaxtı Kampala şəhərindən cənub-qərbdə, yol ilə təxminən 400 km məsafədə yerləşir.
Krasin adası
Ümumi məlumat
Qərbdən şərqə uzadılmış formaya malikdir. Mərkəzi və şərq hissələrində şimala uzanan iki yarımadası vardır. Adanın uzunluğu 15 kilometr təşkil edir. Ən enli yerində məsafə 9,5 kilometr təşkil edir. Bu onun şərqində yerləşir.
Rukunqiri (rayon)
Əhali
1991-ci ildə rayon əhalisinin sayı 230 100 olmuşdur. 2002-ci il milli siyahıyaalması zamanı əhalinin sayı 275 200 nəfər təşkil etmişdir. Rayonun illik artım tempi 1,6 faiz səviyyəsində hesablanmışdır. 2012-ci ildə əhalinin sayı 321 300 nəfər olmuşdur.
Krasin adası
Ümumi məlumat
Adanın böyük hissəsini dik olmayan təpələr tutur. Təpələrin hündürlüyü 20–58 metr arasında dəyişir. Ən hündür nötə 58 metrdir. Adanın qərbində qərarlaşır. Qayaların ətəkləri daşlıqlarka örtülüdür. Ərazisindən elədə uzun olmayan arxlar axır. Arxların hec birinin adı yoxdur. Qış ayları bütünlüklə donur. Sdanın sahil hissəsinə yaxın ərazidə iki göl vardır. Göllərin suyu olduqca şordur. Laqun məşhəllidir. Göllər sahilə yaxın ərazidə yerləşir.
Qvyudni Torlasius Youhannesson
Qvyudni Torlasius Youhannesson — İslandiyanın hazırkı Prezidenti olan island tarixçi.
Krasin adası
Ümumi məlumat
Adanın sahilləri alcaqdır. Bircə şimal hissəsində müətyən hündürküklər vardır. Nadir bitkilər arasında mamır, şibyə, o cümlədən alcaqboylu otlar bitir. Şimal yüksəkliyində geodeziya məntəqəsi vardır. Heyvanlar aləmi ya tamamən yoxdur ya da adada müvəqüəti olurlar. Burada quşlsrın kütləvi yuva qurma əraziləri yoxdur. Ada ərazisinin böyük hissəsi buzdan azaddır. 1993-cü ildə Arktika qurşağının qorunması məqsədilə burada qoruq yaradılmışdır. Ada da həmçinin Böyük Arktik qoruğunun ərazisinə daxildir. Yay ayları ətraf suları tamamən buzdan azad olur. Qışda isə bütün boğazlar tamamən donur. İqlimi Arktik Tunradır. İlin böyük qismi (üç ay istinadlr) tenperatur 0 °C altında olur.
Qvyudni Torlasius Youhannesson
Tarixçi olan Qvyudni 2016-cı ildə prezidentliyə namizədliyini irəli sürməzdən əvvəl İslandiya Universitetində dosent idi. Tədqiqat sahəsinə müasir İslandiya tarixi, Treska döyüşləri, 2008–2011-ci illər İslandiya maliyyə böhranı və İslandiya prezidentliyi və digər mövzular daxildir.
Krasin adası
Digər faktlar
Ada əfsanəvi Krasin buzqıran gəmisinin şərəfinə adlandırılmışdır. Oda öz növbəsində böyük sovet sitasətçisi Leonid Borisoviç Krasinin şərəfinə verilmişdir.
Qvyudni Torlasius Youhannesson
Həyatı
Qvyudni müəllim və jurnalist Marqret Torlasius və idman təlimçisi Yohannes Somundssonun oğludur. Qardaşı Patrekur Yohannesson İslandiya həndbol milli komandasının oyunçusu olub. Qvyudni gəncliyində həm İslandiyada, həm də İngiltərədə həndbol oynadı.
Qvyudni 1987-ci ildə Reykyavikin mərkəzində yerləşən kiçik kollec olan Reykyavik Uşaq Kollecindən məzun oldu. RUK-də təhsil alarkən azyaşlı kolleci tələbələri üçün təşkil edilən və viktorina şousu olan "Gettu betur"-da yarışdı. 1991-ci ildə İngiltərədəki Vorvik Universitetində tarix və siyasi elmlər üzrə bakalavr dərəcəsi, 1997-ci ildə isə İslandiya Universitetində tarix üzrə magistr dərəcəsi aldı. Universitetdə alman və rus dillərini mükəmməl öyrənmişdir. 1999-cu ildə Oksford Universitetinin Sent-Entoni Kollecində tarix üzrə magistr dərəcəsi aldı. 2003-cü ildə London Kraliça Meri Universitetindən tarix elmləri namizədi olmuşdur.
Qvyudni özünü heç bir dinin mənsubu hesab etmir, lakin katolik inanclı ailədə böyüdü. Rahiblərin sui-istifadə hallarına dair xəbərlərə gecikmiş və səssiz cavab verilməsi səbəbindən Katolik kilsəsini tərk etdi. Onun şüarı Ümumdünya İnsan Haqları Bəyannaməsidir: "İnsanlar azad olaraq doğulur, ləyaqət və hüquqlar baxımından bərabərdir. İnsanlar ağıl və vicdana sahibdirlər və bir-birlərilə qardaşlıq ruhunda hərəkət etməlidirlər".
Qvyudni müəllim və jurnalist Marqret Torlasius və bədən tərbiyəsi müəllimi və məşqçisi Yohannes Somundssonun oğludur. Atası 42 yaşında xərçəng xəstəlikdən vəfat etdi. Patrekur və sistem analitiki olan Yohannes adlı iki qardaşı var.
Qvyudni 2004-cü ildə kanadalı Eliza Rid ilə evləndi və dörd övladı var. İngiltərədə oxuyarkən tanış olan cütlük 2003-cü ildə İslandiyaya köçdü. Rid Qvyudni vəzifəyə and içdikdən sonra İslandiyanın birinci xanımı oldu. Qvyudninin öncəki evlilikdən bir qızı da var.
Fəaliyyəti
Qvyudni İslandiya Universitetində, Bifröst Universitetində və London Universitetində müəllim olaraq çalışmışdır. Prezidentliyə namizəd olarkən İslandiya Universitetində tarix üzrə baş müəllim olaraq çalışırdı. Tədqiqat sahəsi Treska döyüşləri, 2008–2011 İslandiya maliyyə böhranı və İslandiya prezidentliyi də daxil olmaqla haqqında bir sıra əsərlər nəşr etdirdiyi müasir İslandiya tarixidir. Qunnar Toroddsenin tərcümeyi-halı və Kristyan Eldyarnın prezidentliyi haqqında bir kitab yazmışdır. 1992–1997-ci illərdə Stiven Kinqin dörd əsərini island dilinə tərcümə etdi. 2011–2015-ci illərdə İslandiya tarixi cəmiyyəti "Sögufélag"-ın prezidenti idi.
Prezidentliyə namizədliyi
Qvyudni 5 may 2016-cı ildə prezidentliyə namizəd olmağa qərar verdi. Namizədliyindən əvvəl, İslandiyanın Baş naziri Ziqmundur Devid Qunnlauqssonun qalmaqal yaradan Panama sənədlərinin dərc edilməsindən sonra şərh və tarixi kontekst vermək üçün televiziyada tez-tez çıxış edirdi. İslandiya prezidentliyi üzrə alim olan Qvyudni canlı efirdə hazırkı Prezident Oulavyur Raqnar Qrimsson və digər İslandiya siyasətçiləri üçün mövcud fərziyyələri açıqladı. Televiziya çıxışlarından sonra, Qvyudninin prezidentliyə namizəd olması üçün çağırışlar oldu.
Onun platforması Konstitusiyada vətəndaş təşəbbüsü referendumu müddəasının dəstəklənməsini əhatə edirdi. Erkən anketlər ona əhəmiyyətli ölçüdə dəstəyin olduğunu göstərdi və Prezident Oulavyur Raqnar Qrimssonun seçkilərdə iştirak etməmək qərarından sonra Qvyudni müxtəlif anketlərdə populyarlığını daha da artırdı, bu da onu 67% ilə 69%-ə qədər digər rəqiblərdən xeyli qabaqda olmasından qaynaqlanırdı. Qvyudni 39.1% səs toplayaraq 25 iyun tarixində Prezident seçildi.
Qvyudni İslandiyanın heç bir siyasi partiyasına üzv deyil. Partiyasızlıq səbəbini sələfindən "daha az siyasi prezident" olmaq istəməsi ilə görür. Qvyudni kiçik millət üçün birliyin vacibliyini vurğulayır.
Prezident fəaliyyəti
thumb|Qvyudni Rusiya Prezidenti [[Vladimir Putin ilə, Arxangelsk, Rusiya, 2017]] Qvyudni 1 avqust 2016-cı ildə İslandiya Prezidenti olaraq vəzifəyə başladı. 48 yaşında İslandiyanın ən gənc prezidenti oldu. Təxminən bir ay sonra, Qvyudni anketlərdə 68.6% təsdiq reytinqinə sahib oldu və bu sorğu 2011-ci ildə anketin qurulduğu gündən bu yana İslandiya prezidenti üçün ən yüksək qiymətləndirmə reytinqi idi. 29 oktyabr 2016-cı il tarixində İslandiyada keçirilən parlament seçkilərinin sonunda heç bir koalisiya çoxluq təşkil edə bilmədi. Danışıqlar çətin keçdi, çünki heç bir seçkiqabağı koalisiya çoxluğu qazana bilməmişdir və mümkün olan bütün çoxluq koalisiyalarında fərqli siyasi mövqeləri olan partiyalar var idi. 2016-cı ilin dekabr ayında Qvyudni 97% təsdiq reytinqinə sahib idi. İslandiyalı siyasətçilər üçün belə yüksək reytinq əlçatan deyildi. 2019-cu ilin aprel ayındakı anketdə mövqe tutan siyasətçilər arasında təsdiq reytinqi 93.5% oldu.
Qvyudni 2017-ci ilin fevral ayında zarafatla ananaslı pizzanı qadağan edəcəyinə söz verərkən beynəlxalq diqqəti özünə cəlb etdi.
Qohumluq əlaqələri
Qvyudni uzaqdan ABŞ-nin keçmiş Prezidenti Barak Obama ilə qohumdur: Obama onun 8-ci nəsildən 24-cü əmisi oğludur. Əlaqə Obamanın şotland köklərindən qaynaqlanır, lakin demək olar ki, bütün islandlılar piskopos Qottskalk Qrimmi Nikulassonun soyundan gəldikləri üçün islandların hamısı Obamaya uzaqdan qohumdurlar. Qvyudni Norveç Kralı V Hakon və ABŞ-nin keçmiş Prezidenti Donald Trampla da qohumdur.
Müqavilə nəzəriyyəsi
Müqavilə nəzəriyyəsi  — müasir iqtisadi nəzəriyyənin (bir qayda olaraq) asimmetrik məlumat şəraitində iqtisadi subyektlər tərəfindən müqavilə parametrlərinin müəyyənləşdirilməsini nəzərdən keçirən bölməsi.
Müqavilə nəzəriyyəsi mikroiqtisadiyyatındakı standart təcrübə müəyyən ədədi kommunal strukturlar üçün qərar qəbul edən şəxsin davranışını təmsil etmək və daha sonra optimal qərarları təyin etmək üçün optimallaşdırma alqoritmi tətbiq etməkdir. Bu prosedur, mənəvi təhlükə, mənfi seçim və siqnal kimi təyin olunan bir neçə tipik vəziyyət üçün müqavilə nəzəriyyəsi çərçivəsində istifadə edilmişdir. Bu modellərin mahiyyəti, agentləri sığorta müqaviləsi altında da uyğun hərəkətlərə vadar etmək üçün nəzəri yolları tapmaqdır. Bu model ailəsi ilə əldə edilən əsas nəticələrə aşağıdakılar daxildir: əsas və agentin faydalı quruluşunun riyazi xüsusiyyətləri, fərziyyələrin rahatlaması və müqavilə əlaqələrinin müvəqqəti quruluşundakı dəyişikliklər və digərləri. Gözlənilən fayda nəzəriyyəsinə uyğun olaraq bəzi fon Neymann-Morgenştern kommunal funksiyalarının maksimumlaşdırıcıları kimi insanları modelləşdirmək adətdir.
Mənəvi ziyan
Tipik mənəvi təhlükə modeli aşağıdakı kimi formalaşdırılmışdır. Direktor qərar verir:
agentin "fərdi rasionallığı (IR)" məhdudlaşdırılmasına tabedir,
və agent məhdudiyyəti "Təşviq Uyğunluğu (IC)",
burada w(\cdot) istehsalın funksiyası kimi əmək haqqıdır y, bu da öz növbəsində qüvvət funksiyasıdır:e.
Agent riskin bitərəfdirsə və köçürmə ödəmələrində heç bir məhdudiyyət yoxdursa, agentin səylərinə riayət edilməməsi (yəni, bu “gizli hərəkət”) problem deyil. Bu vəziyyətdə, yoxlanıla bilən səylə əldə edilə bilən eyni nəticə əldə edilə bilər: agent iki tərəfin gözlənilən ümumi artığını maksimum dərəcədə artıran “ilk yaxşı” deyilən səy səviyyəsini seçir. Xüsusilə, komitəçi agentə həyata keçirilmiş nəticəni təmin edə bilər, lakin agentə sabit bir ilkin ödəniş etməsinə icazə verə bilər. Bu halda agent “qalıq müraciət edəndir” və sabit ödənişi çıxmaqla gözlənilən ümumi mənfəəti artırır. Nəticə etibarilə, ilk ən yaxşı səy səviyyəsi agentin qazancını maksimuma çatdırır və sabit ödəniş tarazlıqda agentin gözlənilən ödənişi onun rezervasyon faydasına bərabər olacaq şəkildə seçilə bilər (müqavilə imzalanmadığı təqdirdə agent onu alacaqdı). Bununla birlikdə, agent riskdən çəkinirsə, təşviq və sığorta arasında qarşılıqlı mübahisə var. Üstəlik, agent risk altında deyilsə, ancaq məhdud bir fondu varsa, komitentə sabit bir avans ödəyə bilməz, bu səbəbdən komitəçi agentə “məhdud kirayə” qoymalıdır (yəni agent ehtiyat xidmətindən daha çox qazanır).
Bakı milyonçuları. Ağa Musa Nağıyev (film, 2008)
'Bakı milyonçuları. Ağa Musa Nağıyev' qısametrajlı sənədli filmi 2008-ci ildə çəkilmişdir. "Azeri Production"da istehsal edilmişdir. Film tanınmış milyonçu, neft hasilatçısı, xeyriyyəçi Ağa Musa Nağıyevin həyat və fəaliyyətindən bəhs edir.
Məzmun
Film tanınmış milyonçu, neft hasilatçısı, xeyriyyəçi Ağa Musa Nağıyevin həyat və fəaliyyətindən bəhs edir.
Filmin üzərində işləyənlər
Rafiq Savalan Səbinə Mövsümova Elxan Məsumov Ağa Babayev Şahmar Qəhrəmanov
Həmçinin bax
Azərbaycan filmlərinin siyahısı 2008-ci ilin Azərbaycan filmləri 2000-ci illər Azərbaycan filmlərinin siyahısı
Adıge-Xabl
Adıge-Xabl — Rusiya Federasiyası, Qaraçay-Çerkesiya Respublikasının kənd, Adıge-Xabl rayonunun inzibati mərkəzi.
Coğrafiyası
Adıge-Xabl rayonunun şərq hissəsində, Kiçik Zelençuk çayının sağ sahilində yerləşir. Çerkessk şəhərindən 12 km şimal-qərbdə, P217 şossesi üzərində yerləşir. Kənd yaşayış məntəqəsinin sahəsi 11,75 km²-dir.
Aşağıdakı yaşayış məntəqələri ilə həmsərhəddir: cənub-qərbdə İkon-Xalq, şimal-qərbdə Adil Xalq, şimalda Erken Xalq və Erken-Şaxar.
Kənd respublikanın meşə-çöl zonasında, Qafqazın şimal yamaclarının aşağı hissəsində yerləşir. Kənd yaşayış məntəqəsinin ərazisindəki orta hündürlük dəniz səviyyəsindən 443 metr təşkil edir. Mütləq yüksəkliklər 500 metrdən çoxdur.
Torpaq örtüyü son dərəcə müxtəlifdir. Ərazidə qara torpaqlar yayılmışdır.
İqlimi isti mülayimdir. Orta illik temperaturu + 10 °C-dir. İyul ayının orta temperaturu + 21,5 °C, yanvarın ayının orta temperaturu −2 °C təşkil edir. Yayda maksimum temperatur + 38 °C-ə çatır. Qışda minimum temperatur −30 °C-ə enə bilər. Günəşli günlərin sayı 210-dur. Kifayət qədər rütubətə sahib olsada, yay aylarının sonu quraqlıq gətirən güclü şərq və şimal-şərq küləkləri müşahidə edilir. Bir illik yağıntının miqdarı 680 mm təşkil edir. Yağıntılar əsasən aprel-iyun ayları düşür.
Tarixi
Kənd 1925-ci ildə Xabez kəndindən gələn köçkünlər tərəfindən qurulmuşdur. İlk məskunlaşanlar tərəfindən kənd "Adıge-Xabl" adlandırılır. Sonradan kəndə abazinlər, noqaylər və ruslar da köçür.
1936-cı ildə Çərkəz Muxtar Vilayətinin İkon-Xalq rayonunun inzibati mərkəzi olur. 1955-ci ildə İkon-Xalq rayonu ləğv edilir.
1957-ci ildə kənd Qaraçay-Çərkəz Muxtar Vilayətinin yeni yaradılan Adıge-Xabl rayonunun inzibati mərkəzi olur.
Yaşayış məntəqəsi respublikanın qida sənayesinin mərkəzlərindən biridir.
Əhali
2010-cu il Ümumrusiya siyahıya alınmasının məlumatlarına görə rayonun milli tərkibi haqqında aşağıdakı məlumatlar verilmişdir :
Mədəniyyət
Mədəniyyət evi
Adıge-Xabl kitabxana sistemi
İctimai-siyasi təşkilatlar:
Adıge Hase
Əmək və Müharibə Veteranları Şurası
Mariya Keneşi
Mariya Keneşi (Mária Kenessey; ) — macar türkoloq alim.
Həyatı
Maria Keneşi aprelin 1-i 1946-cı ildə Macarıstanın Budapeşt şəhərində anadan olmuşdur. 1967-ci ildə Zumplaov Luka Georgiyevlə ailə həyatı qurmuşdur. 2 övladı var
Təhsili
O, ibtidai təhsilini 5-ci sinifdən sonra rus dilində təhsil aldığı Újpest əyalətinin Atilla küçəsindəki məktəbdə almışdır. Ümumi orta məktəbin 8-ci sinfini bitirdikdən sonra ELTE Universiteti nəzdində fəaliyyət göstərən rus dili və ədəbiyyatı təmayüllü gimnaziyada təhsilini davam etdirmişdir. Tədris proqramında rus dilində keçirilən dərslərin üstünlük təşkil etdiyi gimnaziyada Mariya Keneşi Azərbaycan ədəbiyatı ilə o vaxtlar rus dili vasitəsilə yaxından tanış olmağa başlamışdır. O, 1964-cü ildə gimnaziyada dördüncü kursda oxuyarkən olduqca çətin imtahan verərək Azərbaycan Dövlət Universiteti (indiki BDU) Filologiya fakültəsinin Azərbaycan dili və ədəbiyyatı ixtisası üzrə qəbul olunur. Burada ona məşhur dilçi-alimlərdən fakültənin dekanı Əlövsət Abdullayev, professorlardan Fərhad Zeynalov, Ağamusa  Axundov, Musa Adilov, Yusif Seyidov, görkəmli ədəbiyyatşünaslardan Bəxtiyar Vahabzadə, Abbas Zamanov, Əkrəm Cəfər, Firudin Hüseynov, Cəlal Abdullayev və b. dərs demişdir. 1970-ci ildə 20-ci əsrin ən məşhur şairlərindən prof. Bəxtiyar Vahabzadənin elmi rəhbərliyi ilə "Azərbaycan poeziyasının antologiyası" adlı diplom işini yazmış və müdaifə etmişdir. Həmin il universitetin müəllimləri tərəfindən ona yüksək dərəcəli dilçi-ədəbiyyatçı diplomu təqdim edilmişdir.
Elmi Fəaliyyəti
Mariya Keneşi Azərbaycanda beş illik ali təhsildən sonra, bir vaxtlar gimnaziyasında təhsil aldığı Budapeştdəki ELTE Universitetinin Türkoloji kafedrasında fəalliyətə başlamışdır. Əvvəl Azərbaycan dilini və ədəbiyyatını, sonralar isə türk dilini də tədris edərək, elmi-tədqiqat işləri ilə məşğul olmuşdur. Akademik, böyük türkoloq, Georg Hazainin rəhbərliyi ilə 1976-cı ildə "Fransco-Maria Maggonun türkcə grammeri (XVII-ci əsr)" mövzusunda dissertasiya müdafiə edərək filologiya üzrə fəlsəfə doktoru elmi dərəcəsi almışdır. 2009-cu ilə qədər Eötvöş Lorand Universitetindəki işini davam etdirmişdir. 1979–2009-cu illər ərzində universitetin dövlət dili imtahan komitəsinin üzvü olmuşdur. Bundan başqa Türk-Macar dostluğu, Azərbaycan-Macar dostluğu asossiyasıyalarıının, Azərbaycan Yazıçılar Birliyinin fəxri üzvüdür. Müəllimliklə yanaşı o tərcüməçiliklə də məşğul olmuş, bir sıra şeirləri türk dillərindən tərcümə etmişdir.
Mükafatları
left|thumb|Mariya Keneşiyə mükafat təqdim olunan zaman|202x202px"Azərbaycanda Macarıstan günləri" çərçivəsində 16 mart 2017-ci ildə AMEA Mərkəzi Elmi Kitabxanada keçirilən tədbirdə Mariya Keneşiyə Yeni Yurd İctimai Birliyinin "Xurşidbanu Natəvan" mükafatı təqdim edilmişdir.
Tərcümə əsərləri
Bundan başqa XIX əsr macar mütəfəkkiri İmre Madaçın "İnsan faciəsi" (1861) adlı nəzmlə yazılmış fəlsəfi dramını da Azərbaycan dilinə tərcümə etmişdir.
Marta Linares
Marta Linares (d. 31 yanvar 1986) — İspaniyanı təmsil edən bədii gimnast. Marta Linares, 2004-cü ildə İspaniyanı XXVIII Yay Olimpiya Oyunlarında təmsil edib.
Karyerası
Marta Linares, 2004-cü ildə İspaniyanın bayrağı altında Yunanıstanın paytaxtı Afina şəhərində baş tutan XXVIII Yay Olimpiya Oyunlarına qatıldı. O, qrup yarışlarında кomanda yoldaşları Soniya Abexon, Barbara Qonzalez, Karolina Rodrigez, İsabel Paqan və Nuriya Velasko ilə birgə finalda 45.350 xal topladı və 7-ci yeri tutdu.
Bukit Timah
Bukit Timah  — Sinqapurda hündürlüyü 163,63 metr (digər mənbələrə görə 176 m) olan təpə. Bu təpə Sinqapurun ən yüksək zirvəsi hesab edilir. Bukit Timax təpəsi adanın mərkəzində yerləşir.
Təpə Sinqapurun mərkəzi bölgəsində, təxminən 10 km şəhər mərkəzindən kənarda yerləşir. Təpənin yerləşdiyi ərazi Bukit Timah adı tanınır. Bölgədə planlaşdırılan rayon da, Bukit Timah və ya 11-ci rayon adlanılır.
Adın mənası və tarixi
«Bukit Timah» — malay dilində «qalaylı təpə» mənasını verir. Bu ad 1828-ci ildə Frenkinin və Ceksonun xəritələrində istifadə olunurdu. Xəritədə iki təpə təsvir olunmuş və şərqdə yerləşən həm də Kranji çayının mənbəyi idi. Bu bölgədə əslində heç vaxt qalay çıxarılmayıb. Digər ehtimala görə bu ad Bukit Temak sözünün qısaldılmış formasıdır - "Temak ağacı bitən təpə". Başqa bir versiyaya görə Timah Fatima adının qısaldılmış şəklidir.
Təpəyə çəkilən küçə Bukit Timah adlanır və Sinqapurun ən uzun küçəsi hesab olunur. Küçənun uzunluğu 25 km-dir. Bu bölgə pələnglərin tez-tez görünməsi adi hal idi. O üzdən əraziyə səyahət o qədərdə asan deyildi. 1860-cı ildə 200 nəfər bu bölgədə pələng hücumundan həyatını itirib.
İkinci dünya müharibəsi zamanı təpə Sinqapurun Yaponiya tərəfindən zəpt edilməsində əsas açar rolu oynayırdı. Məhz bu təpə yaxınlığında britaniya ordusunun ehtiyat qida anbarı yerləşirdi. 11 fevral 1942-ci ildə yapon ordusu Bukit Timah ərazisini ələ keçirdilər. 15 fevralda isə genral-leytenant Artur Persival, britaniya heyətinin rəhbəri yaponlara təslim oldu.
Aleksandra Daddario
Aleksandra Daddario (; ) — Amerikalı aktrisa. Vəkil olan ailənin uşağıdır. Aktrisalıq karyerasına 16 yaşında "Bütün Uşaqlarım" serialında Lauri Lyuvis rolu ilə başlamışdır, 2010-cu ildə "Persi Cekson və Olimpiyaçılar: İldırım Oğrusu" filmindki Annabes Çes rolu ilə dünya üzrə tanınan aktrisa olmuşdur. Həmçinin "Imagine Dragons" adlı qrupun "Radioctive" adlı klipində rol almışdır. Metyu Daddario onun qardaşıdır.
NGC 5089
NGC 5089, Yeni Baş Kataloqda qeydə alınmış qalaktikadır. Göy üzündə Veronikanın Saçları bürcü istiqamətində yerləşir. SBc tipli. tərəfindən ildə 47.5 sm (18.7 düymə) ölçülü  vasitəsilə ildə kəşf edilmişdir.
Zaur Hümbətov
Zaur Cəlal oğlu Hümbətov — Azərbaycan Hərbi Dəniz Qüvvələrinin I dərəcəli Kapitanı, Azərbaycan Hərbi Dəniz Qüvvələrinin Komandanı vəzifəsini icra edən (2017-2020).
Hərbi xidməti
Zaur Hümbətov 2000-ci illərdən Azərbaycan Hərbi Dəniz Qüvvələrinin sıralarında xidmət edir.
Zaur Hümbətova 2017-ci il yanvarın 25-də müdafiə nazirinin əmrinə əsasən Azərbaycan Hərbi Dəniz Qüvvələri Komandanı vəzifəsinin icrası tapşırılıb. O, 2020-ci il martın 12-nə qədər bu vəzifəni icra edib.
Vaqif Əlixanlı
Vaqif Əlixanlı (tam adı: Əlixanov Vaqif Ənvər oğlu) — Azərbaycan nasiri, dramaturq, tərcüməçi. Əməkdar mədəniyyət işçisi, Azərbaycan Yazıçılar Birliyi Quba bölməsinin sədri (2015-2022), Azərbaycan Jurnalistlər Birliyinin üzvü (1975), "Qızıl qələm" mükafatı laureatı (1972), Azərbaycan Respublikasının əməkdar mədəniyyət işçisi (2019).
Həyatı
Vaqif Ənvər oğlu Əlixanlı 13 oktyabr 1943-cü ildə Azərbaycan SSR-nin Quba rayonunun Yerfi kəndində anadan olub. 1959-cu ildə Azərbaycan Dövlət Universitetinin Şərqşünaslıq fakültəsinin kitabxanaçılıq şöbəsinə daxil olub.